|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO ZA UPRAVU I FINANSIJE/FINANCIJE** | **СКУПШТИНА**  **КОМИСИЈА ЗА УПРАВУ И ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Na osnovu članova 40 i 54 Poslovnika o radu Skupštine Brčko distrikta BiH — prečišćeni tekst (Službeni glasnik Brčko distrikta BiH, brojevi: 54/18, 17/20 i 24/20), a u vezi s članom 9 stavom 3 Uputstva o sprovođenju Zakona o slobodi vjere i pravnom položaju crkava i vjerskih zajednica (Službeni glasnik BiH, broj 28/19), Komisija za upravu i finansije Skupštine Brčko distrikta BiH na 7. sjednici održanoj 6. 7. 2021. godine i 14. 7. 2021. godine, donosi:

ODLUKU

o načinu raspodjele sredstava Skupštine Brčko distrikta BiH

predviđenih za donacije vjerskim zajednicama

**Član 1**

**(Predmet)**

Ovom odlukom utvrđuju se nadležnost za dodjelu, namjena, uslovi, način i postupak dodjele, vođenje evidencija i kontrola utroška sredstava Skupštine Brčko distrikta BiH predviđenih u budžetu Brčko distrikta BiH za donacije vjerskim zajednicama.

**Član 2**

**(Nadležnost za dodjelu donacija)**

Komisija za upravu i finansije Skupštine Brčko distrikta BiH (u daljnjem tekstu: Komisija) odlukom dodjeljuje sredstva odobrena budžetom Brčko distrikta BiH predviđena za donacije vjerskim zajednicama, u skladu s programom utroška sredstava iz člana 6 ove odluke.

**Član 3**

**(Namjena sredstava)**

Sredstvima odobrenim u budžetu Brčko distrikta BiH predviđenim za donacije vjerskim zajednicama mogu se finansirati obnova, očuvanje i izgradnja hramova, bogomolja, džamija i drugih objekata vjerskih zajednica, izgradnja i održavanje grobalja i mezarja.

**Član 4.**

**(Kriteriji koje moraju ispunjavati crkve i vjerske zajednice)**

Da bi mogli koristiti sredstva donacija, crkve i vjerske zajednice moraju ispunjavati sljedeće kriterije:

1. da su registrovani u skladu s relevantnim zakonskim propisima;
2. da su ispunili obaveze i opravdali utrošak sredstava dodijeljenih za realizaciju programa, projekata ili aktivnosti od bilo kog budžetskog korisnika u Brčko distriktu BiH u prethodnoj godini;
3. da posjeduju transakcioni račun u poslovnoj banci;
4. da imaju potrebne dozvole za izvođenje radova, osim u slučaju kada za izvođenje radova nisu potrebna odobrenja za građenje u skladu sa zakonima iz predmetne oblasti, ukoliko podnose zahtjev za dodjelu sredstava donacija za izgradnju ili rekonstrukciju vjerskih objekata ili drugih objekata vjerskih zajednica;
5. da imaju pravo vlasništva ili građenja na zemljištu ili objektima ili su ih dobili na korištenje ili upravljanje u slučaju da se izvode radovi za koje nije potrebna dozvola za građenje u skladu s relevantnim zakonskim propisima.

**Član 5**

(Podnošenje zahtjeva)

1. Crkve i vjerske zajednice podnose zahtjev za dodjelu sredstava donacija s obrazloženjem i elementima plana raspodjele sredstava uz koji će priložiti:
2. kopiju rješenja o upisu u registar za upis crkava i vjerskih zajednica, njihovih saveza i aktuelni izvod iz registra, izdati od Ministarstva pravde Bosne i Hercegovine;
3. kopiju potvrde o registraciji izdatu od nadležnog organa;
4. izjavu pod punom krivičnom i materijalnom odgovornošću da su ispunili obaveze i opravdali utrošak sredstava dodijeljenih za realizaciju programa, projekata ili aktivnosti od bilo kog budžetskog korisnika u prethodnoj godini, ovjerenu od nadležnog organa;
5. kopiju kartona deponovanih potpisa kod poslovne banke;
6. kopiju dozvole za građenje izdatu od nadležne institucije u Brčko distriktu BiH u svrhu dokazivanja kriterija iz člana 4 stava 1 tačka d);
7. kopiju izvoda iz registara nadležnih institucija kojima se dokazuje pravo vlasništva ili građenja na zemlji na kojoj će se graditi ili objektima koji će se obnavljati ili druga dokumentacija kojom se dokazuje da su zemljište ili objekti ustupljeni podnosiocima zahtjeva na upravljanje ili korištenje, u svrhu dokazivanja kriterija iz člana 4 stava 1 tačke e).
8. Zahtjev iz stava 1 ovog člana podnosi se na obrascu (Obrazac 1) koji je u prilogu ove odluke i koji će biti dostupan na internet-stranici [www.skupstinabd.ba](http://www.skupstinabd.ba).
9. Izjava iz stava 1 tačke c) ovog člana daje se na obrascu koji je u prilogu ove odluke (obrazac 3) i koji će biti dostupan na internet-stranici [www.skupstinabd.ba](http://www.skupstinabd.ba).

**Član 6**

**(Program utroška sredstava)**

1. Raspodjela sredstva donacija utvrđuje se programom utroška sredstava koji donosi Komisija.
2. Komisija će donijeti program utroška sredstava donacija nakon usvajanja budžeta Brčko distrikta BiH za tekuću godinu.
3. Donošenju programa utroška sredstava prethodi obavljanje konsultacija sa:
4. Komisijom za obrazovanje, sport, kulturu i saradnju s vjerskim zajednicama Skupštine Brčko distrikta BiH radi utvrđivanja značaja projekata ili aktivnosti za koje su crkve i vjerske zajednice uputile zahtjeve za finansiranje budžetskim sredstvima;
5. Direkcijom za finansije Brčko distrikta BiH s ciljem kontrole raspoloživosti budžetskih sredstava potrebnih za realizaciju projekata ili aktivnosti iz stava 1 ovog člana.
6. Obavezni elementi programa utroška su:

a) naziv programa,

b) pravni osnov dodjele sredstava,

c) svrha programa,

d) kriteriji za raspodjelu sredstava,

e) visina sredstava,

f) izvori sredstava,

g) korisnik sredstava,

h) rok u kome sredstva moraju biti utrošena,

i) način i kontrola utroška sredstava,

j) način i rok izvještavanja o utrošku primljenih sredstava.

1. Sredstva donacija ne mogu se dodjeljivati prije usvajanja programa utroška sredstava.

**Član 7**

**(Ugovor o korištenju dodijeljenih sredstava)**

1. Skupština Brčko distrikta BiH će zaključiti ugovor s crkvom ili vjerskom zajednicom (u daljnjem tekstu: korisnik sredstava) kojim će se regulisati međusobna prava i obaveze.
2. U slučaju da se sredstva donacija dodjeljuju za radove i usluge u vezi izvođenja radova koje Skupština Brčko distrikta BiH subvencioniše s više od 50% od ukupne vrijednosti, korisnik sredstava donacija je u obavezi, u cilju poštovanja odredbi Zakona o javnim nabavkama BiH, transparentno trošiti dodijeljena sredstva i obezbijediti konkurenciju.

Član 8

(Izvještaji o utrošku sredstava)

1. Korisnici sredstava donacija dužni su Komisiji dostaviti izvještaj o namjenskom utrošku sredstava u roku od 30 dana od dana okončanja projekta odnosno programa.
2. Korisnici sredstava donacija kojima su dodijeljena sredstva koja se ne odnose na projekte, odnosno programe dužni su podnijeti izvještaj o namjenskom utrošku sredstava dodijeljenih u prethodnoj godini do dana podnošenja zahtjeva za nova sredstava, a najkasnije do 30. septembra tekuće godine za prethodnu godinu.
3. Izvještaj o utrošku sredstava sastoji se od tekstualnog i finansijskog dijela.
4. Tekstualni dio izvještaja o utrošku sredstava podnosi se na propisanom obrascu koji je u prilogu ove odluke (Obrazac 2) i koji će biti dostupan na internet-stranici [www.skupstinabd.ba](http://www.skupstinabd.ba).
5. Finansijski dio izvještaja o utrošku sredstava sastoji se od kopija originalnih računa s pratećim otpremnicama i drugih propisanih računovodstvenih isprava, kao i kopija izvoda iz banke na kojima su vidljive promjene stanja po osnovu priloženih računa, virmana ili blagajničkih isplata kao dokaza da su plaćanja izvršena.
6. U slučaju iz člana 7 stava 2 ove odluke uz izvještaj o utrošku sredstava obavezno se prilaže i dokaz o transparentnom trošenju javnih sredstava u formi izvještaja o sprovedenom postupku nabavke.
7. Korisnik sredstava je dužan da čuva originalne računovodstvene knjige i originalnu finansijsku dokumentaciju, te da ih u slučaju potrebe učini dostupnim za razmatranje i kontrolu od strane Komisije ili bilo kog drugog lica koje ovlasti Komisija ili bilo kog drugog zakonom ovlaštenog organa.
8. Ukoliko korisnik sredstava ne dostavi izvještaj o utrošku sredstava i neopravda dodijeljena sredstva u rokovima propisanim stavovima 1 i 2 ovog člana Komisija će zatražiti povrat cjelokupnog iznosa dodijeljenih sredstava na Jedinstveni račun trezora Brčko distrikta Bosne i Hercegovine u roku od 30 dana od dana kada Komisija pisanim putem zatraži povrat sredstava, u suprotnom se pokreće postupak pred nadležnim organom protiv korisnika koji nije opravdao dodijeljena sredstva.
9. Korisnicima sredstava koji ne dostave izvještaj o utrošku sredstava donacija i ne opravdaju sredstva ne mogu se ponovo dodjeljivati sredstva donacija Skupštine Brčko distrikta BiH sve dok ne opravdaju prethodno odobrena sredstva.

**Član 9**

(Nadležnost za kontrolu izvještaja o utrošku sredstava)

1. Kontrola izvještaja o utrošku sredstava donacija je u nadležnosti Komisije za upravu i finansije.
2. Komisija iz stava 1 ovog člana će vršiti kontrolu izvještaja o utrošku sredstava donacija na osnovu dostavljene dokumentacije, a po potrebi, u svrhu odlučivanja o opravdanosti utrošenih sredstava može vršiti i dodatne kontrole, kao i angažovati stručna lica u skladu s Poslovnikom o radu Skupštine Brčko distrikta BiH.
3. Nakon izvršene kontrole Komisija iz stava 1 ovog člana će o izvještaju o utrošku sredstava donacija iznijeti mišljenje.

**Član 10**

**(Evidencije)**

1. Službenik u Stručnoj službi Skupštine koji je raspoređen na poslove stručne i tehničke pomoći Komisiji za upravu i finansije vodi evidenciju korisnika sredstava donacija.
2. Evidencija iz stava 1 sastoji se od najmanje sljedećih podataka:
3. naziv korisnika koji je u tekućoj godini bio korisnik donacije;
4. naziv, broj i datum odluke kojom su dodijeljena sredstva donacija;
5. iznos dodijeljenih sredstava donacija;
6. ukupnu vrijednost, projekta ili aktivnosti ukoliko je korisnik donacije u obavezi primjenjivati član 7 stav 2;
7. namjena korištenja sredstava donacija;
8. izvještaj o utrošku sredstava (datum podnošenja izvještaja, podatak o kontroli izvještaja na osnovu mišljenja iz člana 9 stava 3 ove odluke).
9. Evidencija iz stava 1 ovog člana se vodi u elektronskoj formi za svaku godinu posebno.
10. U okviru evidencije iz stava 1 ovog člana vodi se i evidencija realizovanih projekata ili aktivnosti sa iznosima sredstava koje je dodijelila Komisija.
11. Evidencija iz stava 4 ovog člana obuhvatit će i realizovane projekte i aktivnosti vjerskih zajednica koji su finansirani prije stupanja na snagu ove odluke.

**Član 10**

**(Prelazne odredbe)**

Stupanjem na snagu ove odluke prestaje da važi Odluka o kriterijima, načinu i postupku raspodjele sredstava grantova Skupštine Brčko distrikta BiH, brojevi: 01.8-02-0683/17 od 13. 7. 2017. godine i 01.8-02-0503/18 od 8. 5. 2018. godine, 6. 9. 2018. godine, 15. 9. 2020. godine, 18. 9. 2020. godine i 5. 11. 2020. godine.

**Član 11.**

**(Stupanje na snagu)**

Ova odluka stupa na snagu danom donošenja i objavit će se u Službenom glasniku Brčko distrikta BiH.

Broj: 01.8-02-3107/21

Brčko, 14. 7. 2021. godine

**P R E D S J E D A V A J U Ć I**

**KOMISIJE ZA UPRAVU I FINANSIJE**

**S e a d S o f t i ć**

Obrazac 1

**ZAHTJEV ZA DODJELU DONACIJA**

**VJERSKIM ZAJEDNICAMA**

|  |  |  |
| --- | --- | --- |
| **Kome se podnosi zahtjev** | **Komisiji za upravu i finansije** | |
| **Godina u kojoj se podnosi zahtjev** |  | |
| **Podnosilac zahtjeva /Ovlašteno lice** |  | |
| Adresa |  | |
| Kontakt telefon/Adresa elektronske pošte |  | |
| Godina osnivanja |  | |
| Datum i godina upisa u registar |  | |
| Registarski broj |  | |
| Broj žiroračuna i naziv banke |  | |
| Jedinstveni identifikacioni broj |  | |
| Opis projekta ili aktivnosti za koju se traži donacija | | |
| Značaj projekta ili aktivnosti za koje se traži donacija |  | |
| Predviđeni rok realizacije projekta ili aktivnosti |  | |
| Mjesto i vrijeme realizacije |  | |
| Ukupna vrijednost predloženog projekta ili aktivnosti |  | |
| Da li su za ovaj projekat ili aktivnost odobrena sredstva od Skupštine ili drugog budžetskog korisnika tokom tekuće ili prethodnih godina | Odobreno tokom tekuće i u prethodnim godinama (navesti godine i iznose po godinama i isplatioce sredstava) | |
|  | |
|  | |
|  | |
|  | |
| **Specifikacija troškova:**  Potrebno je navesti specifikaciju roba, usluga, radova ili drugih troškova koji će nastati prilikom realizacije projekta ili aktivnosti | Naziv troška | Iznos sredstava koji će se utrošiti |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Prilozi:**  Rješenje o registraciji sa svim izmjenama i dopunama, Karton deponovanih potpisa od banke ili drugi dokument, Identifikacioni broj subjekta – podnosioca zahtjeva, Izjava, Dozvola za građenje, druga dokumentacija | Obavezno nabrojati sve priloge, sa brojevima i datumima dokumenata | |
|  | |
|  | |
|  | |
|  | |
|  | |
|  | |

Datum: \_\_\_\_\_\_\_\_\_\_\_\_\_\_\_\_ Potpis ovlaštenog lica

**M.P.** \_\_\_\_\_\_\_\_\_\_\_\_\_\_\_\_\_\_\_

Obrazac 2

**IZVJEŠTAJ**

**O UTROŠKU SREDSTAVA DONACIJA VJERSKIM ZAJEDNICAMA**

|  |  |  |  |
| --- | --- | --- | --- |
| **Kome se podnosi izvještaj** | **Komisiji za upravu i finansije** | | |
| Godina u kojoj je odobrena sredstva |  | | |
| Korisnik sredstava /Ovlašteno lice |  | | |
| Adresa |  | | |
| Kontakt telefon/Adresa elektronske pošte |  | | |
| Broj i datum odluke o odobravanju isplate novčanih sredstava |  | | |
| Naziv realizovanog projekta ili aktivnosti |  | | |
| Mjesto i vrijeme realizacije |  | | |
| Šta se postiglo realizovanim projektom ili aktivnošću |  | | |
| **Opis realizovanog projekta ili aktivnosti**  Opisni izvještaj koji obuhvata sve informacije o toku i realizaciji projekta ili aktivnosti | | | |
| Finansijski pregled ukupnih sredstava | Donacija Skupštine Brčko distrikta BiH | Sredstva od drugih donatora | |
|  |  | |
| Ukupna vrijednost realizovanog projekta ili aktivnosti |  | | |
| Da li su za ovaj projekat ili aktivnost odobrena sredstva od Skupštine prethodnih godina | Odobreno od Skupštine u prethodnim godinama (navesti godine i iznose po godinama) | | |
|  | | |
|  | | |
|  | | |
|  | | |
| **Specifikacija troškova:**  Kao prilog ovom izvještaju potrebno je dostaviti kopije računa, ugovora, odluka i druge dokumentacije na osnovu koje su vršena plaćanja, kao i kopije izvoda iz banke, virmana ili blagajničkih isplata kao dokaza da je plaćanje izvršeno. | Naziv troška | | Iznos utrošenih sredstava |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |

|  |  |
| --- | --- |
| Spisak priložene dokumentacije u vezi s realizovanim projektom ili aktivnošću |  |
|  |
|  |
|  |
|  |
|  |
|  |
|  |
|  |
|  |

Datum: \_\_\_\_\_\_\_\_\_\_\_\_\_\_\_\_ Potpis ovlaštenog lica

**M.P.** \_\_\_\_\_\_\_\_\_\_\_\_\_\_\_\_\_\_\_

**Obrazac 3**

**I Z J A V A**

o ispunjavanju obaveza i pravdanju utroška sredstava dodijeljenih za realizaciju programa i projekata od bilo kog budžetskog korisnika u Brčko distriktu BiH

u prethodnoj godini

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Ime i prezime)*, s ličnom kartom broj: \_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu lica ovlaštenog za zastupanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Navesti naziv crkve ili vjerske zajednice)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ *(Grad/opšina)*, na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Ulica i broj)*, kao podnosilac zahtjeva za dodjelu donacije koju dodjeljuje Skupština Brčko distrikta BiH pod punom krivičnom i materijalnom odgovornošću:

**I Z J A V LJ U J E M**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, *(navesti naziv crkve ili vjerske zajednice*), koju zastupam je ispunila obaveze i opravdala utrošak sredstava dodijeljenih za realizaciju programa, projekata ili aktivnosti od bilo kog budžetskog korisnika u Brčko distriktu BiH u prethodnoj godini.

Nadalje, izjavljujem da sam svjestan da davanje netačnih podataka u dokumentima kojima se dokazuje nepostojanje prepreka za dodjelu donacija predviđenih članom 4 stavom 1 tačkom b) Odluke o načinu raspodjele sredstava Skupštine Brčko distrikta BiH predviđenih za donacije vjerskim zajednicama podliježe krivičnoj odgovornosti.

Takođe, izjavljujem da sam svjestan da Skupština Brčko distrikta BiH u postupku ocjene opravdanosti zahtjeva za dodjelu donacije u slučaju sumnje u tačnost podataka datih putem ove izjave zadržava pravo provjere iznesenih podataka kod nadležnih institucija.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i datum davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog organa:

\_\_\_\_\_\_\_\_\_\_\_\_\_\_\_\_\_\_\_\_ M.P.